**Fakultet organizacije i informatike Varaždin - Festival znanosti 2019.**

|  |  |  |  |
| --- | --- | --- | --- |
| **Ponedjeljak**  8. travnja 2019. godine  10:00 – 12:30 | Voditeljica:  izv. prof. dr. sc. Violeta Vidaček Hainš, psihologinja i komunikologinja  Sudjeluju volonteri Centra za volontiranje i humanitarni rad FOI | Predškolska dob | **Radionica:** **„Dohvati mi tata Mjesec…“**  Radionica pod nazivom „Dohvati mi tata Mjesec“ je zamišljena kao virtualna šetnja svemirom, a posvećena je 50 godišnjici slijetanja na Mjesec.  Program započinje izložbom dječjih likovnih radova na temu „Boje Sunčevog sustava“. Bit će tu raketa, šarenih planeta, priča o astronautima, sjećanja na Neila Amstronga…  Polaznici će pod stručnim vodstvom nastavnika Fakulteta potražiti odgovore na pitanja koje je boje Mjesec, kako su obojene planete, što to knjige šapuću o Mjesecu, a što o Mjesecu znaju računala… Maštat će da su astronauti, zamišljat će kako izgleda Zemlja gledana iz aviona ili rakete, saznat će kako se koriste dronovi… Pokušat će odgovoriti na pitanje kako je nastao Sunčev sustav i što je teorija Velikog praska… Istražit će kako kruže planeti…  Na kraju će djeca - polaznici radionice dobiti „prave“ diplome Fakulteta organizacije i informatike. |
| **Utorak**  9. travnja 2019. godine  10:00 – 13:00 | Djelatnici FOI-ja | Učenici srednjih škola | **Dan otvorenih vrata FOI-ja**  Želja nam je pokazati učenicima i našim budućim studentima kako izgleda jedan uobičajeni dan FOI studenta. Program će započeti sastankom ispred zgrade Fakulteta, a nastavit će se pozdravnim predavanjem te prezentacijama raznih fakultetskih centara i studentskih udruga. Učenici će saznati sve potrebne informacije o studijskim programima (informatički i ekonomski smjer) i uvjetima za upis, ali i o mnogim izvannastavnim aktivnostima u koje će se kao FOI studenti/ce moći uključiti te tako proširiti svoje vidike i kreativnost te steći iskustva koja im kasnije mogu pomoći kod zapošljavanja. |
| **Srijeda**  10. travnja 2019. godine  11:00 – 11:45 | Voditelj:  Doc. dr. sc. Bojan Žugec | Učenici srednjih škola | **Matematičko modeliranje mrežastih struktura**  Na radionici će biti riječi o jednom od načina matematičkog modeliranja mrežastih struktura: od onih velikih (mostovi, dizalice, Eiffelov toranj) pa do najmanjih (stentovi). Bit će riječi o ideji modeliranja s tim da će fokus biti na modeliranju stentova. Što su stentovi? Stentovi su u pravilu metalne mrežice koje se postavljaju u suženi ili zatvoreni dio arterije s ciljem otvaranja i uspostavljanja normalnog protoka krvi. |
| **Četvrtak**  11. travnja 2019. godine  11:00 – 11:45 | Voditeljice:  Doc. dr. sc. Kristina Detelj; Doc. dr. sc. Irena Kedmenec | Učenici srednjih škola | **Kad se male ruke slože**  Što učiniti kada želiš realizirati dobru ideju, a nemaš novac koji ti je za to potreban? Možeš posegnuti za grupnim financiranjem koje je zahvaljujući internetu postalo dostupnije nego ikad.  Grupno financiranje je prikupljanje sredstava od velikog broja investitora pri čemu svaki sudjeluje s malim novčanim iznosom u svrhu ostvarenja nekog cilja. Na radionici ćete čuti koje vrste grupnog financiranja postoje, na kojim se platformama ono može realizirati te na koji ga način pravilno koristiti. |
| **Petak**  12. travnja 2019. godine  10:00 – 10:30 | Voditeljica:  Doc. dr. sc. Dijana Plantak Vukovac | Niži razredi OŠ | **Značenje boja ili zašto su mnogi likovi iz crtića žute boje?**  U kratkom predavanju djeci će biti predstavljeno značenje različitih boja te kako se pojedine boje dobivaju miješanjem na slikarskoj paleti boja i na računalu. |
| **Petak**  12. travnja 2019. godine  10:30 – 11:00 | Voditeljice:  Doc. dr. sc. Kristina Detelj  Ivana Fojs, mag. oec. | Niži razredi OŠ | **Radi što voliš i mijenjaj svijet**  Cilj radionice je prikazati kako poduzetništvo spaja osobne interese pojedinca, poput kreativnih aspiracija, s nužnim interesima poput osobnog poslovnog razvoja, odnosno kako osoba koja ima ideju može zaraditi i živjeti od svog hobija i pri tome pomoći okolišu.  Na početku radionice bit će prikazani aktualni problemi vezani uz okoliš, nakon čega će biti definiran koncept poduzetništva. Kroz primjere će biti objašnjen spoj poslovanja, kreativnosti i izuma koji pomažu očuvanju okoliša (top 10/20 izuma za očuvanje okoliša i rješavanje postojećih problema). |